Komission asetus (ETY) N:o 524/83, annettu 3 päivänä maaliskuuta 1983, tavaroiden luokittelusta yhteisen tullitariffin alanimikkeeseen 84.22 B IV



Virallinen lehti nro L 061 , 08/03/1983 s. 0005 - 0006

Suomenk. erityispainos Alue 2 Nide 3 s. 0141

Espanjank. erityispainos: Luku 02 Nide 9 s. 0266

Ruotsink. erityispainos Alue 2 Nide 3 s. 0141

Portugalink. erityispainos: Luku 02 Nide 9 s. 0266



KOMISSION ASETUS (ETY) N:o 524/83, annettu 3 päivänä maaliskuuta 1983, tavaroiden luokittelusta yhteisen tullitariffin alanimikkeeseen 84.22 B IV EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa lentokentillä lentokoneita lastattaessa ja purettaessa käytettävän itseliikkuvan kontti- ja kuormalavanosturin luokittelua tariffiin koskevia säännöksiä. Nosturi koostuu pääasiallisesti seuraavista osista: - kahdesta kahden ristituen kannattamasta lavasta koostuva hydraulisilla sylintereillä toimiva nostojärjestelmä. Lavojen päälle on asennettu hihnakuljetin ja moottorikäyttöiset rullat, jotka mahdollistavat konttien ja kuormalavojen siirron pitkittäis- ja poikittaissuunnassa, - ohjauslava, - polttomoottori sekä nostojärjestelmän käyttöä että itse nosturin kuljettamista varten, - vaihdelaatikko, - jarrut, - nostojärjestelmän käytön ajaksi paikoilleen asetettavat vakaimet, neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 3000/82(3), liitteenä olevan yhteisen tullitariffin nimikkeeseen 87.07 luokitellaan trukit, kuljetuskoneistolla toimivat, jollaisia käytetään lentokentillä lyhyillä etäisyyksillä tapahtuvaan tavaroiden kuljetukseen tai käsittelyyn, ja nimikkeeseen 84.22 nosto-, käsittely-, lastaus- tai purkauskoneet ja -laitteet, nämä kaksi nimikettä voidaan ottaa huomioon edellä mainittua laitetta luokiteltaessa, kyseistä laitetta ei käytetä edes lyhyillä etäisyyksillä tapahtuvaan konttien tai muiden tavaroiden kuljetukseen, ja se sijoitetaan tyhjänä lentokoneen viereen konttien ja kuormalavojen käsittelyä varten lentokoneen lastauksen ja purkamisen ajaksi, kyseessä ei näin ollen ole nostolaitteella varustettu trukki, vaan itseliikkuva nostolaite lastausta ja purkamista varten, kyseinen laite on näin ollen syytä luokitella yhteisen tullitariffin alanimikkeeseen 84.22 B IV, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Lentokentillä lentokoneita lastattaessa ja purettaessa käytettävä itseliikkuva kontti- ja kuormalavanosturi, joka koostuu pääasiallisesti seuraavista osista: - kahdesta kahden ristituen kannattamasta lavasta koostuva hydraulisilla sylintereillä toimiva nostojärjestelmä. Lavojen päälle on asennettu hihnakuljetin ja moottorikäyttöiset rullat, jotka mahdollistavat konttien ja kuormalavojen siirron pitkittäis- ja poikittaissuunnassa, - ohjauslava, - polttomoottori sekä nostojärjestelmän käyttöä että itse nosturin kuljettamista varten, - vaihdelaatikko, - jarrut, - nostojärjestelmän käytön ajaksi paikoilleen asetettavat vakaimet, on luokiteltava yhteisen tullitariffin alanimikkeeseen 84.22 Nosto-, käsittely-, lastaus- tai purkauskoneet ja -laitteet (esim. hissit, nosturit, vintturit, nostokurjet, siirtonosturit, nostoruuvit, nostotaljat, hihnakuljettimet ja ilmaköysiradat), nimikkeeseen 84.23 kuulumattomat: B. muut: IV. muut. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä maaliskuuta 1983. Komission puolesta Karl-Heinz NARJES Komission jäsen (1) EYVL N:o 14, 21.1.1969, s.1 (2) EYVL N:o 172, 22.7.1968, s. 1 (3) EYVL N:o 318, 15.11.1982, s.1